Universis Christi fidelibus presentes litteras inspecturis Jacobus Divionensis decanus salutem in Domino ad universitatis vestre noticiam volumus pervenire quod fratres Cistercii commodaverunt Odoni Rosseti de Sauz octo libras Divionenses super partem suam pasture de Coion quam eis pro iamdictis denariis pignori obligavit tali interposita pactione quod quando dominus Guido de Coion devadiabit a monachis suam partem quam tenent nomine pignoris predictus Odo tenebitur persolvere memoratis Cisterciensibus iam dictas octo libras infra mensem quo ab eisdem fuerint requisitus. Et sciendum quod ista devadiatio debet fieri mense martii. Quod ut ut memoriam teneat firmiorem ad peticionem utriusque partis in scripto redegimus et sigilli nostri testimonio communimus.